Sistemul solar
Planetologia (știința planetară) este studiul științific al planetelor, sateliților și sistemelor planetare, în special cele din Sistemul Solar și a proceselor care au dus la apariția lor. Cuprinde studiul obiectelor cu dimensiuni diferite, de la micrometeoriți până la giganți din gaz, cu scopul de a determina compoziția, dinamica, formarea, istoria și legăturile dintre ele. Este un domeniu interdisciplinar puternic, inițial apărut din astronomie și științele pământului, dar care include acum mai multe discipline, inclusiv astronomie planetară, geologie planetară (împreună cu geochimia și geofizica), geografie fizică (geomorfologie și cartografie, care se aplică planetelor), știința atmosferică, știința teoretică planetară, precum și studiul planetelor extrasolare. Discipline asemănătoare includ fizica spațiului cosmic (atunci când se ocupă cu efectele Soarelui asupra corpurilor din Sistemul solar) și astrobiologia.